Sealtsamast liiduväljakult saab ka pileteid osta. Kulub hulk aega, et piletimüügitibidele selgeks teha, kelle mängu taga ajan. Selguse huvides liginen tibile, paberi peal trükitähtedega kirjas: "Kaia Kanepi, Estonia". "Ahaa, vaatan kohe!" lubab tshikk lahkelt. "Mis riigist ta on?" uurib hetke pärast. "Eestist, see on ka sealsamas paberil kirjas," juhatan. "Või nii, et Eesti on  riik!?!" on tibi üllatunud. "Esimest korda kuulen!" teatab ta mulle eriti rõõmsa uudise. "Kuskandis see asub?"  Kuulen (olude sunnil kergendusega), et venelannale Safinale kaotanud Kaia on juba asjad pakkinud. Võib-olla tal vedas. On ime, kui ükski neist tennisistidest väljakul südameatakki ei saa.